
Ladino nyelv 


A Wikipédiából, a szabad enciklopédiából 

A ladino nyelv (ladino, sefardí, djudeo-espanyol vagy 
djudezmo, zsidóspanyol) egy középkorban elszakadt, régies 
kasztíliai spanyol nyelvváltozat, amely a Spanyolországból 
kiűzött zsidó családok ajkán máig fennmaradt. Beszélőinek 
száma Izraelben, Törökországban, a Balkán-félszig eten 
(Görögországban és Bulgáriában), illetve Amerikában mintegy 
110 000, akik valamennyien kétnyelvűségben élnek az adott 
ország nyelvével; egynyelvű anyanyelvi beszélői nincsenek. A 
héber írást és a latin ábécét - a sztenderd spanyoltól eltérően 
teljes mértékben hangjelölő formában - egyaránt használják. A 
modern kasztíliai spanyollal (elszórva néhány régies, illetve a 
héberből és más nyelvekből átvett szó kivételével) teljes 
mértékben kölcsönösen érthető. 


Az elnevezés eredete, egyéb nevek 


A ladino szó eredete a latin latinus, „latin” (nem tévesztendő 
össze a ladinnal, amely a rétoromán nyelv egyik változata). A 
ladino nyelv beszélői magukat szefárdoknak nevezik, a 
nyelvüket pedig szefardinak, a szó héber eredetű ( Szfdrdd = 

Spanyolország). Spanyolul szintén ez az elnevezés a 
legelterjedtebb, bár használják rá a spanyol judeoespanol 
megnevezést is, ugyanennek ladino változata pedig a djudezmo vagy djudeo-espanyol (dzs-vel ejtve). 

Eltérések a spanyol köznyelvtől 


A ladino gyakorlatilag a kasztíliai spanyol középkori kiejtését őrző változata, így például megmaradtak azok 
a prepalatális réshangok és zár-réshangok (magyar s, zs, dzs), amelyek a mai spanyolban már nincsenek 
meg, ennek megfelelően a mujer szó ejtése „muzser” és nem „mucher”, a spanyol ejemplo helyett 
enshemplo használatos, stb. Megőrizte a magyar v-nek megfelelő labiodentális réshangot (amit akkor 
ejtenek, amikor a spanyolban [|3]-t ejtenének), eltűnt viszont a palatális-laterális réshang, a jésített / [A], 
amely már a spanyolból is kiveszőben van (írásban ott az ll graféma jelöli), helyette mindenhol a magyar j- 
nek megfelelő hangot ejtik (a latin betűs írásban y-nal jelölik). 

A ladino és a mai spanyol között a kölcsönös érthetőség nem jelent különösebb problémát, bár a 
szókincsben természetesen vannak eltérések, főleg héber és más nyelvű átvételek, illetve bizonyos szavak a 
spanyol köznyelvitől eltérő alakban fordulnak elő (például a spanyol recuerdo -> ladino rekodro, a spanyol 
leer „olvasni” helyett a köznyelvben már elavult, görög-latin eredetű meldar szót használják, a vz'vz'r 
megfelelője a - spanyol köznyelvben művelt szóhasználatnak számító - morar, a Spanyolországban 
használatos os „nektek, titeket” névmás a ladinóban megőrizte a régies vos alakot - ugyanez a mai 
spanyolban bizonyos területeken alany- és megszólító esetben a tú helyett használatos, stb.). 

írás ás kiejtés 


A nyelv lejegyzésére Izraelben a héber ábécét, Törökországban és a többi országban a latin ábécét 
használják. Az utóbbi a spanyol írástól eltérően teljes mértékben hangjelölő (fonetikus), vagyis minden betű 
egyetlen hangot jelöl (illetve minden hangnak csak egy betű felel meg). A latin betűs ábécé a következő 26 
betűből áll: 

a, b, eh, d, dj, e, f, g, h, i, j, k, I, m, n, ny, o, p, r, s, sh, t, u, v, y, z. 

A magyartól eltérő betűk olvasata: a - rövid magyar á, eh - magyar cs, dj - dzs, j - zs, s - sz, sh - magyar s, 
ésy - magyar j. 

A spanyol üldözés 


1492 után a zsidókat távozásra kényszerítették Spanyolországból (héberül Szfárád, innen a nyelvváltozat 
önelnevezése is). Az innen elmenekült zsidók (a szefárdik, vagy szefárdok) szétszóródtak, Afrikában 
(Marokkó), Nyugat-Európában (a mai Franciaország, Németország, Olaszország), az oszmán-török uralom 
alatt álló európai területeken (mai Magyarország és szomszédai, a Balkán-félsziget), Kisázsiában (a mai 
Törökország) és a Kaukázusban. Leszármazottaik a 20. században az amerikai kontinensre is áttelepültek. 

Széttartó változatok 


A szefárdok közösségei még az idegen nyelvi környezetben - akár még a jiddis nyelvet beszélő zsidók 
közösségein belül is - megőrizték nyelvüket, a 15-16. századi spanyol nyelvállapotban, bár a befogadó 
közeg nyelve hatással volt rá. Egyes közösségeikben ez a hatás fonetikai, grammatikai változásokhoz, nyelvi 
újításokhoz, jövevényszavak nagyszámú átvételéhez vezettek. A ladino esetében nem volt a jiddiséhez 
hasonló nyelvi egységesítő törekvés, így az egyes változatok egyre távolodnak egymástól. 

A ladinó nyelv jelentős nyelvemlékei az 1547-ben Konstantinápolyban héber betűkkel, és az 1553-ban 
Ferrarában latin betűkkel héberből készült Biblia fordítások. 


A ladinót 2001-ben mintegy kétszázezren beszélték. 







Magyarország 


A török uralom idején Budán két helyen, a Várban és a mai Víziváros egy részén éltek ladinót és jiddist 
beszélő szefárdok, illetve askenázik. A Táncsics Mihály u. 2. szám alatt 1964 tavaszán tárták fel a szefárd 
közösség zsinagógáját . A honi szefárdik 1905-ben El Luzero címmel adtak ki újságot. 

Nyelvi példák 


Szövegminta 

Idézet a ladino nyelvű Wikipédiából: 

Esto es un proyekto internasional fesho por voluntarios, kon proposito de azer una 
ansiklopedia libre, aksesible, kolavorativa I en munchos idiomas. El objektivo es la plena 
transmlslon de savldorla i konosenslas sin restrlkslones edltorlales ni komerslales. 

Köznyelvi spanyolul: 

Esto es un proyecto Internaclonal hecho por voluntarios, con propóslto de hacer una 
enclclopedla libre, acceslble, colaboratlva y en muchos Idiomas. El objetlvo es la plena 
transmlslon de sablduría y conoclmlentos sin restrlcclones edltorlales ni comerclales. 


Források 


■ A világ nyelvel, Akadémiai Kiadó, Budapest, 1999, 811. 

■ Magyar katolikus lexikon 

■ Jerome Socolovsky: Lost Language of Ladino Revlved In Spaln (http://www.npr.org/templates/ 
story/story.php?storyld=8989551), National Public Rádió, Morning Edition, March 19, 2007. 
(angolul) 


Kapcsolódó szócikkek 

■ Spanyol nyelv 

■ Cárfát ít nyelv 

■ Jiddis nyelv 

További információk 


■ Ladino - Ethnologue (http://www.ethnologue.com/show_language. asp?code=lad) (angolul) 

■ A szefárd zsidóság történelmi múltjáról (http://www.valosagonline.hu/index.php?oldal=cikk&ca 
zon=29&lap=0) 

■ Szefárd sérelmek és indulatok (https://web.archive.Org/web/20070928145907/http://www.szom 
bat.com/archivum/regi/h9712c.htm) 

■ Siklósi Nándor: Szefárd (Romániai Magyar Szó) (https://web.archive.org/web/2007093001521 
6/http://www.hhrf.org/rmsz/02szep/02szep/02090613.HTM) 

■ Észak-afrikai szefárd népdalok és versek (eredeti nyelven, fordítással) (http://magyar-irodalom. 
elte.hu/palimpszeszt/14_szam/ll. htm#01) 








■ Divatba jött a zsidó örökség Spanyolországban (http://www.mult-kor.hu/cikk. php?article=1539 
0 ). 


A lap eredeti címe: „https://hu.wikipedia.org/w/index.php?title=Ladino_nyelv&oldid=20675311” 

A lap utolsó módosítása: 2018. november 17., 10:55 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 




